Malvaste

Malvaste on küla Hiiu maakonnas Hiiumaa vallas Tahkuna poolsaarel. Enne 2017. aasta Eesti omavalitsuste haldusreformi kuulus küla Hiiu valda ja kuni 2013. aastani Kõrgessaare valda.

Malvaste piirneb põhjas Kauste ja Mangu, läänes Mudaste, lõunas Kidaste ja Risti ning idas Kodeste külaga.

Nimi
250px|thumb|right|Malvaste kabel
Kohanimi tuletub eestirootsi sõnast malm, mis tähendab liivast ja tasast metsast maad või nõmme.  Kohanime on esmamainitud 1565. aastal kujul Malm ja Malmas.

Loodus
Küla läbib Kidaste jõgi.

Elanike arv
 Elanike arv  Aasta36  195915  197038  197936  19891  20003  20114 20196 2021

Talud
Malvaste ajaloolised talud 1917 Kõrgessaare valla elanike nimekiri; Rahvusarhiiv, era.4313.1.608; 1917
 Talu 
number Talu nimi  Suguvõsa 1  Andruse  Kappel 2  Kärneri I  Vaht 3  Kärneri II Jõeleht 4  Mihkli  Simmer 5  Mustanuka  Küttim 6  Rannapõllu  Tee, Jõeleht

Ajalugu
250px|right|thumb|Pöördusega ait Mihkli talumuuseumis.
Malvaste kuulus ajalooliselt Kõrgessaare mõisa alla ja asub rannarootslaste asualal. Läänemaa 1725–1726 adramaarevisjoni alusel oli Malvastes 7 talu, mille peremehed olid Michel Jacobson, Bertel Siemonson, Jörann Hansson, Hinrich Jöransson, Hinrich Matzson, Christian Bertelson ja Hans Jacobson.

Kui rannarootslased küüditati 1781 Ukrainasse, paigutati allesjäänud talukohtadele elama eestlased. 1835 oli Malvastes kaks talu, Mardi Mihkli pere sai perekonnanimeks Malw ja Kidastest pärit Laasi Paavli pere Simmer. Taluteenijad said perekonnanimedeks Aso, Kaus ja Nabbi. Reigi kihelkond: perekonnanimede raamat; Rahvusarhiiv RA,EAA.1864.1.359; 1835 

Seoses piiritsooniga oli Malvaste Nõukogude ajal ainus Tahkuna poolsaare küla, kus elasid alalised elanikud. 1945–1954 tegutses Malvaste külanõukogu. Malvaste koosseisu kuulusid 1977–1997 Kauste ja Kodeste.

Taristu
Malvaste piirneb lõunas Heltermaa–Kärdla–Luidja maantee ja loodes Posti–Malvaste teega. Küla läbib Tahkuna tuletorni tee. Heltermaa–Kärdla–Luidja maantee ääres asub bussipeatus.

Kultuur
Malvaste kabeli juures asub Malvaste kalmistu. Malvastes tegutses 1885–1970 algkool ja koolimaja on säilinud tänapäevani. Külas asub varem Simmeri suguvõsale kuulunud ja praegune Hiiumaa muuseumi filiaal Mihkli Talumuuseum, kus toimusid 2002 tõsieluseriaali Farm võtted. Külas asub Teise maailmasõja aegne Nõukogude armee betoonist laskepesa.

Viited

Kategooria:Hiiumaa valla külad